Tolong jelaskan mengenai Sejarah Penubuhan dari Sekolah Kebangsaan Dato Usman Awang dalam bahasa melayu

Sekolah Kebangsaan Kota Jaya mula dibuka pada 1 Disember 1994.  Ia terletak kira-kira 4 kilometer dari Bandar Kota Tinggi.  Sekolah ini diapit oleh 3 buah sekolah lain iaitu Sekolah Menengah Kebangsaan Bandar Kota Tinggi, Sekolah Menengah Teknik Kota Tinggi dan Sekolah Kebangsaan Laksamana Kota Tinggi.  Walaupun sekolah ini terletak di Jalan Bunga Raya, Kota Kecil, namun pada asalnya pelajar-pelajar di sekolah ini adalah terdiri daripada anak-anak penghuni perumahan Taman Kota Jaya yang berpendapatan rendah, sederhana dan tinggi.

Sekolah Kebangsaan Kota Jaya dibina di atas kawasan seluas 2 ekar.  Ia terdiri daripada 2 blok bangunan tiga tingkat dan sebuah kantin.  Sekolah ini juga mempunyai 4 kelas Pendidikan Khas untuk pelajar bermasalah pembelajaran di Kota Tinggi.  Kelas Pendidikan Khas ini telah berpindah ke Sekolah Kebangsaan Kota Jaya pada tahun 1997 dari Sekolah Kebangsaan Bandar Kota Tinggi.

Mulai tahun 2002, Sekolah Kebangsaan Kota Jaya telah mengalami perubahan yang ketara di mana pengurangan murid berlaku iaitu dari 785 orang kepada 440 orang.  Ini disebabkan pelajar-pelajarnya yang beralamat di Taman Kota Jaya telah berpindah ke Sekolah Kebangsaan Taman Kota Jaya yang baru dibuka mulai tahun 2002.  Pada ketika itu murid-murid Sekolah Kebangsaan Kota Jaya terdiri daripada anak-anak penduduk sekitar Kampung Jawa, Berek JKR, Taman Kota, Batu 2, Taman Hijrah dan Berek Polis.

Pada 2002  nama Sekolah Kebangsaan Kota Jaya telah ditukarkan secara rasmi kepada Sekolah Kebangsaan Datuk Usman Awang Kota Tinggi mengambil sempena nama Tokoh Sasterawan Negara yang berasal dari Tanjung Sedili Kota Tinggi.